基督女少年軍

基督女少年軍係一個國際性基督教女性青少年制服團體，1893年喺愛爾蘭創立，分會遍佈七十幾個國家。

歷史
基督女少年軍係由以下三個組織喺1964年合併而成：
「女少年軍」1893年喺愛爾蘭成立。
「少女輔導隊」1900年喺蘇格蘭成立。
「女生命軍」1902年喺英格蘭成立。

宗旨
幫助少女建立自律、虔誠同責任感嘅品格，體現豐盛生命嘅真義、並成為基督嘅跟隨者。找尋、事奉同跟隨主。以基督信仰為基礎，藉制服團隊嘅訓練，培育女性良好品格，成為領袖，服事人群，見證基督嘅愛。

組織
1968年6月，基督女少年軍太平洋議會、大西洋議會同19個會員國喺倫敦成立基督女少年軍國際議會。現時每隔四年舉行會議一次。國際議會嘅會長、副會長、秘書、司庫由各地基督女少年軍會員國推選，任期為四年。基督女少年軍喺1997年改組，劃分五大區域團契，包括「亞洲區域團契」、「歐洲區域團契」、「非洲區域團契」、「加勒比海及美洲區域團契」和「太平洋區域團契」、共同拓展宣教運動。

國際議會成立目的
喺世界各地成立基督女少年軍推展基督女少年軍運動。
保護同支持世界各國嘅基督女少年軍。
協助同加強各國基督女少年嘅聯繫。

基督少年軍

基督女少年軍
 基督女少年軍

國際組織
基督教組織